ફ્રાન્સના અંતિમ રાજવી લુઈ (સોળમા)ના વ્યક્તિત્વ સાથે આશ્ર્ચર્યજનક સામ્યતા ધરાવતા રાહુલ ગાંધી સાચા અર્થમાં ભારતીય રાજકારણના ‘ટ્રેજિક હીરો’ છે. સતત પરાજયોના પર્યાય બની ચૂકેલા શ્રી રાહુલજી તેમના મૃત:પ્રાય બની ચૂકેલા પક્ષમાં પ્રાણસંચાર કરવા માટે વીરતાપૂર્ણ પગલાં લેવાને બદલે જેવી છે તેવી સ્થિતિને જ વળગી રહેવાની માનસિકતા ધરાવે છે. કોંગ્રેસના આ પૂર્ણકાલીન નેતા ખંડ સમયના રાજકારણીની ભૂમિકા ભજવતા રહે છે. કોંગ્રેસના આ સર્વોચ્ચ નેતાને મળવું એ પક્ષના વરિષ્ઠ નેતાઓ માટે પણ અભિમન્યુના સાત કોઠા ભેદવાથી પણ અઘરું કામ ગણાય છે. માત્ર પોતાના બે-ચાર મળતિયા વચ્ચે ઘેરાયેલા રહેતા હોવાથી રાહુલજીમાં દીર્ઘદૃષ્ટિનો સદંતર અભાવ જોવા મળે છે, કેમ કે તેમના આ હજુરિયા - મળતિયાઓ રાહુલજીને રાજકીય વાસ્તિવક્તાઓથી જોજનો દૂર રાખતા હોય છે. દેશભરમાં સમસ્યા ઉદ્ભવે ત્યારે તેઓ વિદેશોમાં કે મોસાળ જતા રહે છે. આમ ફ્રાન્સના અંતિમ શાસક અને કોંગ્રેસના આ સર્વોચ્ચ નેતા વચ્ચે અદ્ભુત સામ્યતા જોવા મળે છ !!